《谢易之自京回遗余文物七品各赋律诗一首谢之》
元代·张仲深

操守冰霜四十年，岂期恩渥出崇天。森严史笔千人表，典雅文章众口传。

母子素心今始著，友朋高谊久弥坚。不惟家乘当珍重，要与图经续后贤。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。